Παιχνίδι από παντού στη Novibet με κινητό και τάμπλετ.

Σοκ στην ΑΕΚ. Το Πρωτοβάθμιο Μονομελές Πειθαρχικό όργανο της Super League τιμώρησε την Ένωση με ποινή αφαίρεσης τριών βαθμών για τα επεισόδια που έγιναν στο ΟΑΚΑ κόντρα στον Ολυμπιακό.

Εκτός από την αφαίρεση η ΑΕΚ τιμωρήθηκε με δύο αγωνιστικές χωρίς κόσμο, αλλά και πρόστιμο 73.250 ευρώ. Από την πλευρά της η ΑΕΚ στην απολογία της είχε υποστηρίξει πως ότι έγινε ήταν εκτός ΟΑΚΑ και δεν συνιστούν βιοπραγία αφού ο αθλητικός νόμος αλλά και ο πειθαρχικός κώδικας απαιτούν σωματική επαφή.

Αναλυτικά η ανακοίνωση από το Πρωτοβάθμιο Μονομελές Πειθαρχικό όργανο που πήρε την απόφαση για την αφαίρεση βαθμών από την ΑΕΚ, αλλά και για την επιβολή προστίμων σε Παναθηναϊκό και ΠΑΟΚ έχει ως εξής:

Α) ΠΑΕ ΑΕΚ: «Βάσει των αναφερομένων στο από 7/10/2018 Φύλλο Αγώνα, το οποίο σας γνωστοποιήθηκε, κατ’ άρθρο 15 του Κανονισμού Αγώνων Ποδοσφαίρου (Κ.Α.Π.), στην από 7/10/2018 Έκθεση Παρατηρητή Αγώνα, καθώς και στην υπ’ αριθ. πρωτ. 2247/18/2035272/9-10-2018 Έκθεση της Αστυνομίας»: Για υβριστικά συνθήματα των φιλάθλων της καθώς επίσης και για τη συμπεριφορά των φιλάθλων της: συνολική χρηματική ποινή ποσού εβδομήντα τριών χιλιάδων διακοσίων πενήντα (73.250,00) ευρώ. Επίσης επιβάλλει στην ΠΑΕ ΑΕΚ την ποινή της διεξαγωγής δύο (2) αγώνων χωρίς θεατές, καθώς και την ποινή της αφαιρέσεως τριών (3) βαθμών από το βαθμολογικό πίνακα της τρέχουσας αγωνιστικής περιόδου

Β) ΠΑΕ Παναθηναϊκός: «Βάσει των αναφερομένων στο από 6/10/2018 Φύλλο Αγώνα, το οποίο σας γνωστοποιήθηκε, κατ’ άρθρο 15 του Κανονισμού Αγώνων Ποδοσφαίρου (Κ.Α.Π.) και στην από 6/10/2018 Έκθεση Παρατηρητή Αγώνα»: Για υβριστικά συνθήματα των φιλάθλων της καθώς επίσης και για τη συμπεριφορά των φιλάθλων της: συνολική χρηματική ποινή δεκαοκτώ χιλιάδων διακοσίων (18.200,00) ευρώ

Γ) ΠΑΕ ΠΑΟΚ: «Βάσει των αναφερομένων στο από 7/10/2018 Φύλλο Αγώνα, το οποίο σας γνωστοποιήθηκε, κατ’ άρθρο 15 του Κανονισμού Αγώνων Ποδοσφαίρου (Κ.Α.Π.), στην από 7/10/2018 Έκθεση Παρατηρητή Αγώνα, καθώς και στην υπ’ αριθμ. πρωτ. 3592/18/2029074 από 8/10/2018 Έκθεση της Αστυνομίας»: Για τη συμπεριφορά των φιλάθλων της: χρηματική ποινή των τριών χιλιάδων (3.000,00) ευρώ